b'\n_START_ARTICLE_\nKama (\xc5\xbeinduolis)\n_START_SECTION_\nKry\xc5\xbeminimas\n_START_PARAGRAPH_\nSuaug\xc4\x99s vienkupris sveria 6 kartus daugiau negu lama, tod\xc4\x97l kry\xc5\xbeminimas atliekamas dirbtinai. Kry\xc5\xbeminimas buvo s\xc4\x97kmingas tik aps\xc4\x97klinant patel\xc4\x99 lam\xc4\x85 vienkuprio patino sperma. Kry\xc5\xbeminimai apvaisinant vienkuprio pateles lamos patino sperma buvo nes\xc4\x97kmingi, gyvybing\xc5\xb3 jaunikli\xc5\xb3 nebuvo sulaukta. Manoma, kad kamos yra steril\xc5\xabs kaip ir mulai._NEWLINE_Pirmas kamos patinas gim\xc4\x97 1998\xc2\xa0m. sausio 14 d. (pavadintas Rama), pirma kama patel\xc4\x97\xc2\xa0\xe2\x80\x93 2002\xc2\xa0m. vasario 27 d. (pavadinta Kamilah). 2008\xc2\xa0m. baland\xc4\xaf i\xc5\xa1 viso buvo gim\xc4\x99 4 kam\xc5\xb3 individai.\n_START_SECTION_\nBiologija\n_START_PARAGRAPH_\nKamilah gim\xc4\x97 po 343 d. n\xc4\x97\xc5\xa1tumo, \xc5\xa1i trukm\xc4\x97 atitinka lam\xc5\xb3 n\xc4\x97\xc5\xa1tum\xc4\x85 (335\xe2\x80\x93360 d.) ir gerokai trumpesn\xc4\x97 nei vienkupri\xc5\xb3 (385\xe2\x80\x93395 d.). Gimimo metu sv\xc4\x97r\xc4\x97 tik 5\xc2\xa0kg, t. y., ma\xc5\xbeiau nei naujagim\xc4\x97s lamos (apie 10 kg) ir \xc5\xbeymiai ma\xc5\xbeiau nei naujagimiai vienkupriai (apie 30 kg). \xc5\xa0is pavyzdys rodo, kad motinos organizmo mas\xc4\x97 reguliuoja naujagimio mas\xc4\x99, o t\xc4\x97vo mas\xc4\x97s \xc4\xaftaka menka. Kamilah dyd\xc5\xbeiu yra tarpin\xc4\x97 tarp savo 85\xc2\xa0kg motinos ir 500\xc2\xa0kg t\xc4\x97vo._NEWLINE_Pirmo kamos (jis\xc2\xa0\xe2\x80\x93 patinas) lytin\xc4\x97 branda prasid\xc4\x97jo ketvirtais gyvenimo metais, tuomet jis parod\xc4\x97 nor\xc4\x85 poruotis su su guanak\xc5\xb3 ir lam\xc5\xb3 patel\xc4\x97mis. Pirmasis kamos patinas Rama elgsenos po\xc5\xbei\xc5\xabriu buvo nes\xc4\x97km\xc4\x97, nes pasi\xc5\xbeymi blogu temperamentu._NEWLINE_Hibrid\xc5\xb3 elgsena labiau lami\xc5\xa1ka, o balsas\xc2\xa0\xe2\x80\x93 labiau kupranugari\xc5\xa1kas._NEWLINE_Kamos yra bekupriai, j\xc5\xb3 kailis ilgas, gauruoras kaip ir lam\xc5\xb3. Ausys ilgiu yra tarpin\xc4\x97s tarp kupranugari\xc5\xb3 ir lam\xc5\xb3. Kojos stiprios, kaip ir kupranugari\xc5\xb3._NEWLINE_Kamos minta kr\xc5\xabmok\xc5\xa1niais ir kitokiais augalai, Vienu metu gali i\xc5\xa1gerti daug vandens, o tada ilgai i\xc5\xa1b\xc5\xabti ma\xc5\xbeai gerdamos ar visai negerdamos.'